EkBass/fiwiki-20250220-pages-articles huggingface dataset:
Volk (albumi)

Volk on lokakuussa 2006 julkaistu slovenialaisen Laibach-yhtyeen studioalbumi. Volkilla, kuten useilla muillakin Laibachin levyillä, on selkeä teema: kaikki kappaleet ovat kansallislaulujen inspiroimia, mikä näkyy niin laulujen nimissä, sanoituksissa kuin sävelmissäkin. Osa musiikista pohjautuu tosin myös Laibachin aiempaan tuotantoon. Levyn viimeinen kappale, NSK, on torvisoittokunnan esittämä versio Laibachin Opus Dei -albumillaan 1987 julkaisemasta kappaleesta The Great Seal, joka on NSK-valtion kansallislaulu. Lisäksi kappaleen America sanoitukset muistuttavat pitkälti Laibachin WAT- levyllä 2003 julkaiseman Satanic Versus -laulun lyriikoita. Samankaltaisten sanoituksien lisäksi America ja Satanic Versus ovat täsmälleen samanpituisia äänitteitä. Levy on tehty yhteistyössä toisen slovenialaisen yhtyeen, Silencen kanssa. Silence sävelsi ja tuotti Volkin kaikki kappaleet paitsi NSK:n. Volkista julkaistiin 9. lokakuuta 2006 single Anglia. Julkaisu sisältää myös kappaleen España sekä kolme miksattua versiota edellisistä. Volkin lauluista neljään on tehty myös musiikkivideot. Nämä laulut ovat Anglia, Rossiya, Slovania ja Türkiye. == Kappaleet == # – joka pohjautuu kansallislauluun "Das Lied der Deutschen" (Saksan liittotasavalta) # – joka pohjautuu kansallislauluun "Tähtilippu" (Yhdysvallat) # – joka pohjautuu kuningashymniin "Jumala suojahas" (Yhdistynyt kuningaskunta) # – joka pohjautuu Neuvostoliiton kansallishymniin, vuoden 2000 jälkeiseen "Venäjän kansallishymniin", ja "Kansainväliseen" (Venäjän federaatio) # – joka pohjautuu "Marseljeesiin" (Ranskan tasavalta) # – joka pohjautuu kansallislauluun "Italian veljet" (Italian tasavalta) # – joka pohjautuu kuningashymniin "Kuninkaallinen marssi" ja "Himno de Riego" lyriikat (Espanjan kuningaskunta) # – joka pohjautuu kansallislauluun "Hatikva" Israelin valtio ja Isänmaani (Palestiina) # – joka pohjautuu kansallislauluun "Itsenäisyysmarssi" (Turkin tasavalta) # – joka pohjautuu kansallislauluun "Vapaaehtoisten marssi" (Kiinan kansantasavalta) # – joka pohjautuu kansallislauluun "Kimi ga yo" (Japanin keisarikunta) # – joka pohjautuu kansallislauluun "Ylös, slaavit" (Slovenian tasavalta) # – joka pohjautuu kansallislauluun "Paavillinen hymni ja marssi" (Vatikaanivaltio) # – Uuden Slovenialaisen Taiteen mikrovaltion kansallislaulu, tunnetaan myös nimellä “Suuri sinetti” == Arvostelut == * Desibeli.net: Desibeli.net * Imperiumi: 8½/10Laibach – Volk Viitattu 24.12.2022. * Noise.fi: Noise.fi * Soundi: Soundi == Aiheesta muualla == * Haastattelu albumiin liittyen . * Kuvaus levystä Silencen sivustolla . * Kalle Haatanen: Laibach ja nationalismin naurettavuus . 22.1.2009. == Lähteet == Luokka:Vuoden 2006 albumit Luokka:Laibachin albumit Luokka:Mute Recordsin albumit
Akkala

Akkala on kylä Tohmajärvellä. Kylä sijaitsee lähellä Tohmajärven–Kiteen tietä (seututie 486). Monet talot ovat vaarojen laella. Akkalan naapurikyliä ovat Jouhkola ja Riikola. Kunnan keskustaan on matkaa 6–7 km, Kiteelle 15 km, Niiralan kansainväliselle raja-asemalle 25 km, Joensuuhun 60 km ja Helsinkiin 420 km. Akkalan kautta kulkee useita linja-autovuoroja päivässä sekä Kiteelle että Tohmajärven keskustaan ja edelleen Joensuuhun. Tolosenmäen rautatieasema Kiteellä on 25 kilometrin päässä. Akkalan kylässä on vuonna 1903 perustettu Akkalan koulu, joka on kaksiopettajainen. Kyläkoulu lakkautettiin vuonna 2009. Tunnetuin järjestö on Akkalan-Jouhkolan nuorisoseura, joka on myös kyläläisten tärkein yhdysside. Nuorisoseurantalo on vuodelta 1937. Luokka:Tohmajärven kylät
Jouhkola

Jouhkola on kylä Tohmajärvellä. Jouhkola sijaitsee lähellä Tohmajärven–Kiteen tietä (seututie 486). Jouhkolan naapurikyliä ovat Akkala ja Riikola. Tohmajärven keskustaan on matkaa 6–7 km, Niiralan raja-asemalle 25 km, Joensuuhun 60 km ja Helsinkiin 420 km. Jouhkolan kautta kulkee useita linja- autovuoroja päivässä Tohmajärven keskustaan ja edelleen Joensuuhun. Tolosenmäen rautatieasema Kiteellä on 25 kilometrin päässä. Jouhkolan Hovi on pitkän historian omaava tila Jouhkolan kylässä. Tilalla toimii monialainen yritys, joka tarjoaa muun muassa vuokramökkejä ja saunapalveluita tilan ranta- alueella. Jouhkolan Hovin kartanopihapiiri on yksityiskäytössä. ==Aiheesta muualla== *Jouhkolan Hovin nettisivut Luokka:Tohmajärven kylät
Korkeakangas

Korkeakangas on bikepark- ja hiihtokeskus Valkeakoskella. VlkMTB:n rakentamia DH-ratoja löytyy kaksi sekä yksi endurorata. Pohjoisrinteestä löytyvä DH3-nimellä kulkeva rata tarjoilee bermejä ja hyppyreitä, tämän vierestä löytyy DH2, joka on ehkä jopa hieman enduro henkinen pätkä ja Enduro1 puolestaan kulkee huipun eteläpuolella tarjoten helposti lähestyttävän enskalinjan kallioiden päällä ja metsän siimeksessä. Lisäksi Korkeakankaan alueella kulkee lukemattomia XC- ja trail-reittejä. Talvisin Korkeakankaan alueella pääsee hiihtämään kymmeniä kilometrejä korkeuseroja tarjoilevilla laduilla. Korkeakankaan huippu sijaitsee 156 meren pinnan yläpuolella ja korkeusero on 62m. Alueelta löytyy myös 18 reikäinen frisbeegolfrata. Valkeakosken Korkeakankaalle kesäkuussa 2016 valmistunut frisbeegolfrata on kilpatason metsärata. Radalta löytyy muun muassa avoimehkoja peltoväyliä, tiukkoja metsärännejä sekä lopun kruunaava upea liidätysväylä laskettelurinteessä. Korkeakangas sijaitsee Veikko Hakulisen tiellä. Aiemmin Korkeakangas oli myös talvisin laskettelukeskus Valkeakoskella. Kaupunginvaltuuston päätöksellä talvikausi 2018–2019 oli Korkeakankaan viimeinen. == Hyppyrit == Korkeakankaan bikeparkista rinteen alaosasta löytyvät hyppyrilinjat vaihtelevat vuosittain. Enduro1, DH2 ja DH3 pysyvät pitkälti samanlaisina. == Lähteet == == Aiheesta muualla == * Hiihtokeskuksen esittely kaupungin kotisivuilla. Luokka:Suomen talviurheilukeskukset Luokka:Valkeakosken urheilupaikat
Malediivien jalkapallomaajoukkue

Malediivien jalkapallomaajoukkue edustaa Malediivejä kansainvälisissä miesten jalkapallokilpailuissa ja sitä kontrolloi Malediivien jalkapalloliitto. Joukkue selviytyi Aasian karsinnoissa vuoden 2006 MM-kisoihin toiselle kierrokselle, jossa pelasi kotonaan 0-0 tasapelin Etelä-Koreaa vastaan. Joukkueen parhaat saavutukset ovat Etelä-Aasian mestaruuskisojen 2. sijat vuosina 1997 ja 2003 sekä South Asian Gamesin 2. sija vuonna 1991 ja 3. sija vuonna 1984. ==Arvokisat== ===Maailmanmestaruuskilpailut=== *1930—1986 - Ei osallistunut *1990 - Jättäytyi pois *1994 - Ei osallistunut *1998—2010 - Ei selviytynyt karsinnoista ===Aasian mestaruuskilpailut=== * 1956—1992 - Ei osallistunut * 1996—2004 - Ei selviytynyt karsinnoista * 2007 - Ei osallistunut ==Lähteet== Luokka:Jalkapallomaajoukkueet Maajoukkue
Luettelo liittovaltioista

Tämä on luettelo liittovaltioista eli valtioista, jotka koostuvat useista itsehallinnollisista alueista (joita yleensä nimitetään osavaltioiksi), joilla on keskitetty liittovaltion hallinto. Liittovaltiossa itsehallinnollisten osavaltioiden valtaa vähennetään perustuslaillisesti ja sitä ei voida vähentää keskitetyn hallinnon omalla päätöksellä. Yleensä liittovaltiot ovat monikulttuurisia tai kattavat laajan alueen. Osavaltioilla ei yleensä ole oikeutta erota yksipuolisella päätöksellä. ==Luettelo== Liittovaltio Pääkaupunki Hallinnollinen jako Buenos Aires maakunnat ja autonominen kaupunki Canberra osavaltiot ja territoriot Bryssel provinssit ja kieliyhteisöt CIA World Factbook: Bosnia and Herzegovina , 14 May 2009 Sarajevo entiteetit , kantonit ja liittokaupunki CIA World Factbook: Brazil , 14 May 2009 Brasília osavaltiot ja liittopiirit CIA World Factbook: Ethiopia , 14 May 2009 Addis Abeba osavaltiot ja erityisalueet Juba osavaltiot CIA World Factbook: India , 14 May 2009 Delhi osavaltiot ja territoriot Bagdad maakunnat CIA World Factbook: Austria , 14 May 2009 Wien osavaltiot Ottawa provinssit ja territoriot Kuala Lumpur osavaltiot ja liittoterritoriot CIA World Factbook: Mexico , 14 May 2009 México osavaltiot ja autonominen kaupunki Palikir osavaltiot CIA World Factbook: Nepal , 14 May 2009 Katmandu maakunnat CIA World Factbook: Nigeria , 14 May 2009 Abuja osavaltiot ja pääkaupunkiterritorio CIA World Factbook: Pakistan , 14 May 2009 Islamabad provinssit, territoriot ja itsehallintoalueet Basseterre osavaltiot CIA World Factbook: Germany , 14 May 2009 Berliini osavaltiot Mogadishu osavaltiot Khartum osavaltiot CIA World Factbook: Switzerland , 14 May 2009 Bern kantonit Moskova liittovaltiosubjektit CIA World Factbook: Venezuela , 14 May 2009 Caracas osavaltiot, pääkaupunkialue ja liittovaltiollinen alue CIA World Factbook: United States , 14 May 2009 Washington D.C. osavaltiot, liittopiiri ja territoriot Abu Dhabi emiraatit == Lähteet == Liittovaltioista *
Klamytologia

Klamytologia on suomalaisen punk-yhtye Klamydian vuonna 1998 julkaisema 3cd:n 10-vuotisjuhlakokoelma joka myi platinaa. == Kappaleet == Cd 1: Taudinkuva #Mopolla suohon #Vartiotoimistoon #Lappuliisa #Kemppainen #Mäki haluun rock- tähdex #Juhannuksena #Himaan #Teris #Ei sen kummempaa #Puutavaraa #Harri #Vaasalaiset on... #Körttiseuroissa #Aleksi #Pää kiinni painajainen #Punajuuren värinen ompelukone #Kellokorttielämää #Veroparatiisi #Kuljukka #Metanol Man #Pilke silmäkulmassa #Nina Autio Cd 2: Tauti leviää #Huipulla tuulee #Minäminäminä #Hassut esineet #Missä on Marko? #Se ei kuulu sulle #Saksaan #E.V.V.K. #Siittiöt sotapolulla #Narkkarirakkautta #Tosi routari #Vatsahapposhow #Pala rauhaa #Laiskat ja pulskeat #Satanismia #Tuska ja suru #Perseeseen #Tango Delirium #Kosketus #Tiukka bluusi #Aku Ankka -laulu #Satans fjonga #6.30 #Onnesta soikeena Cd 3: Bonusta ja plussaa #Vaatteet pois (...ja pylly tänne) #Mä en osaa tanssia #Kesä-öitä '98 #Bonusta ja plussaa #Rehellistä kiristystä #Lähde pois (Kun vielä voit) #Kaamee työtaisto #Taxi driver #Viulisti #Kirotun kestävä kumi #Uimatouhuja #Pakkelia pintaan #Kakkakatu #Junttihinttirunkkari #Mainion seuramiehen huonompi päivä #VPS shot #Suomi-neidon elätit #Kansan edustaja #Ukuleleppänen #Plitskoveri #Knockin at your door #Räppiä #Vähäjärkinen #Kärsämäki #Mieltä ylentävää #Sauna #Kesä-öitä '92 #Mäkkiin #Sekunda Sami *Live improvisation *Raamattu haisee *Namis se lähti naisiin *bonus tracks Luokka:Vuoden 1998 kokoelma-albumit Luokka:Klamydian albumit
Kazimierz Deyna

Kazimierz Deyna (23. lokakuuta 1947 Starogard Gdański, Puola – 1. syyskuuta 1989 San Diego, Yhdysvallat) oli puolalainen jalkapalloilija. Hän pelasi seurajoukkuetasolla muun muassa Legia Varsovassa sekä Manchester Cityssä. Puolan maajoukkueessa Deyna pelasi 97 ottelua ja teki niissä keskikenttäpelaajalle huomattavat 41 maalia. Hän saavutti maajoukkueessa muun muassa olympiakullan vuonna 1972 ollen myös turnauksen paras maalintekijä yhdeksällä maalilla. Lisäksi hän saavutti olympiahopeaa 1976 olympiakisoista. MM-turnauksia Deyna pelasi kaksi: 1974, joissa Puola tuli kolmanneksi, sekä 1978, joissa hän toimi joukkueen kapteenina. Deyna kuoli auto-onnettomuudessa San Diegossa vuonna 1989. == Lähteet == == Aiheesta muualla == * Kazimierz Deyna (90minut.pl) * Kazimierz Deyna (youtube.com) * Kazimierz Deyna - 1947-1989 (youtube.com) Luokka:Puolalaiset jalkapalloilijat Luokka:Puolalaiset olympiavoittajat Luokka:Liikenneonnettomuudessa kuolleet Luokka:Vuonna 1947 syntyneet Luokka:Vuonna 1989 kuolleet
Seokset

Seokset on Klamydian vuonna 2003 julkaisema EP-albumi. Albumilla vierailevat Children of Bodom, Timo Kotipelto, Timo Rautiainen ja Seppo Pohjolainen. Seokset sijoittui Suomen singlelistalla parhaimmillaan kolmannelle sijalle. == Kappaleet == # "Pakkoruåttii" # "Latomeri" (Children of Bodom) # "Savunkerääjä" # "Metanol Man" (Timo Kotipelto) # "Minä ja Nappo" # "Pilke silmäkulmassa" (Timo Rautiainen ja Seppo Pohjolainen) == Lähteet == Luokka:Vuoden 2003 EP:t Luokka:Klamydian albumit
Abraham Häggman

Abraham Häggman (28. marraskuuta 1733 Kruunupyy – 20. marraskuuta 1810 Tampere) oli suomalainen kupariseppä ja tehtailija, jota pidetään Tampereen teollisuuden uranuurtajana. Häggman oli ensimmäinen, joka tajusi Tammerkosken vesivoiman teollisuudelle tarjoamat mahdollisuudet. Kotiseudullaan Kruunupyyssä seppänä toiminut Häggman muutti Tampereelle vuonna 1780. Hän osti tontin Tammerkosken länsirannalta aikoen käyttää hyväksi Tammerkosken vesivoimaa useissa eri tehdaslaitoksissaan. Tunnetuin näistä oli vuonna 1783 toimintansa aloittanut lumppuja raaka-aineena käyttänyt paperitehdas, mutta Häggman harjoitti myös tekstiili- ja kuparituotteiden valmistusta ja valmisti myös tiiliä ja saviruukkuja. Häggmanin laitokset olivat kuitenkin kooltaan pieniä, ja enimmillään hänellä oli palveluksessaan 15 henkilöä vuonna 1790. Parhaiten menestyi paperitehdas, jonka vuosittainen tuotanto oli 1800-luvun alussa noin tuhat riisiä erilaisia paperilaatuja. Häggman myi paperitehtaan vuonna 1808 Hatanpään kartanon omistaneelle maisteri Lars Gustaf Lefrénille. Tehtaan omistajiksi tulivat 1832 Johan ja Frans Frenckell, ja sen toiminta jatkui Frenckellin paperitehtaan nimellä vuoteen 1928 saakka. == Lähteet == * Biografiskt lexikon för Finland – Abraham Häggman Luokka:Suomalaiset yritysjohtajat Luokka:Suomen teollisuushistoria Luokka:Vuonna 1733 syntyneet Luokka:Vuonna 1810 kuolleet
Kötinää

Kötinää on Klamydian tammikuussa 1994 neljällä ”Kötinää”-kiertueen keikalla taltioitu livelevy. Kappaleita on äänitetty Seinäjoella, Iisalmessa, Nivalassa sekä Evijärvellä. == Kappaleet == # # # # # # # # # # # # # # # # # # # # # # # # # # == Lähteet == == Kokoonpano == * Vesku Jokinen – laulu, kazoo * Marko Vuorimaa – kitara * Jakke Helin – basso, laulu * Riku Purtola – rummut Luokka:Vuoden 1994 konserttitallenteet Luokka:Klamydian albumit
Eteläsilta

Eteläsilta (), tunnetaan Intelin emolevyissä nimellä I/O controller hub (ICH), on toinen tietokoneen emolevyn sisältämistä piirisarjoista. Eteläsilta huolehtii väylistä ja oheisliitännöistä. Eteläsilta on väylän avulla liitetty pohjoissiltaan, jossa sijaitsevat nopeampaa tiedonsiirtoa vaativat osat, kuten suoritin ja keskusmuisti ja näytönohjaimen PCI-E-portti. Eteläsiltaan kuuluvat tyypillisesti PCI-, USB ja ISA-väylät ja emolevylle integroidut oheislaitteiden ohjaimet, kuten kiintolevyjen ATA tai SATA-ohjaimet, Ethernet, Firewire -liitännät, audio-, näppäimistö, ja hiiriliittimet, sarjaportit, levykeasema. Eteläsiltaan integroituja tietokoneen sisäisiä toimintoja voivat olla keskeytysohjaimet, paristovarmennettu kello, BIOS, SMBus. ==Nykyisyys== Pohjoissillan toiminnallisuus, kuten muistiohjain, on nykyisin nopeuden vuoksi pääasiassa integroitu suoritinytimeen. Näin tehtiin Intel Sandy Bridge -arkkitehtuurissa ja AMD Fusion -arkkitehtuurissa, jotka molemmat julkaistiin 2011. Tällöin nimitykset pohjois- ja eteläsilta jäivät paljolti merkityksettömiksi. Esim. Intel käyttää entisen eteläsillan sisältävästä toiminnallisuudesta Intel 5 Series -piirisarjasta lähtien nimeä Platform Controller Hub (PCH). Tämä on kytketty Direct Media Interface (DMI) -väylällä suoraan suorittimeen, jotka kytkeytyy suoraan myös DDR3-muistiin ja PCIe- grafiikkaväylään. Luokka:Piirisarjat
Lahjattomat

Lahjattomat on Klamydian vuonna 1995 julkaisema kokoelma-albumi kaikista Klamydian alkupään EP-levyistä. == Kappaleet == # # # # # # # # # # # # # # # # # # # # # # # # # # # # # # # # # # # == Lähteet == Luokka:Vuoden 1995 kokoelma-albumit Luokka:Klamydian albumit
Panu Kaila

Panu Viljo Edvard Kaila (s. 17. toukokuuta 1939 Helsinki) on suomalainen arkkitehti ja Oulun yliopiston arkkitehtuurin professori emeritus, joka on opettanut kaikissa Suomen teknisissä korkeakouluissa sekä muun muassa Tokiossa.Kuka kukin on 2003, s. 329–330. Helsinki 2002. ISBN 951-1-18086-X Hänet tunnetaan varsinkin perinnerakentamisen tuntijana ja puolustajana. Muun muassa kirjoissaan Talotohtori (1997) ja Kevät toi maalarin (2000) Kaila on käsitellyt yksityiskohtaisesti rakentamisen historiaa, perinteitä ja nykyaikaa. Näkyvimmin hän on ajanut järkevän korjausrakentamisen asiaa pitämällä suosittua Talotohtori-palstaansa useissa sanomalehdissä vuodesta 2000, minkä ansiosta hän sai 2010 tiedonjulkistamisen elämäntyöpalkinnon. Lisäksi Kaila on saanut vuonna 1979 tiedonjulkistamisen valtionpalkinnon, 2003 Taiteen valtionpalkinnon ja Suomen tietokirjailijat ry:n Oppikirjailijapalkinnon. Hänen puolisonsa on Arietta Kaila. == Teoksia == * * * * * * * Talotohtorin rakenneopas. Helsinki: Kustantamo S&S;, 2022. ISBN 978-951-52-5113-8 == Lähteet == == Aiheesta muualla == * Luoma-aho, Veera: Päin seiniä. Helsingin Sanomat, Kuukausiliite 4.3.2017. * Manninen, Antti: Puuseinien muovimaali oli vuosisadan erehdys. Helsingin Sanomat 26.10.2008. Luokka:Oulun yliopiston professorit Luokka:Suomalaiset arkkitehdit Luokka:Taiteen valtionpalkinnolla palkitut Luokka:Vuonna 1939 syntyneet Luokka:Elävät henkilöt Luokka:Suomalaiset professorit
Bruno Spengler

Bruno Spengler (s. 23. elokuuta 1983 Schiltigheim, Ranska) on ranskalaissyntyinen kanadalainen autourheilija. Hän on kilpaillut vuodesta 2005 Saksan DTM-sarjassa Mercedesin autoilla. Vuonna 2005 hänen tallinaan oli Persson Motorsport ja vuosina 2006 ja 2007 HWA. Hän sijoittui vuonna 2006 toiseksi Bernd Schneiderin vietyä mestaruuden. Myös 2007 hän oli toinen, tällä kertaa mestaruuden vieneen Mattias Ekströmin takana. Vuonna 2012 Spengler vaihtoi Mercedekseltä BMW:lle ja voitti DTM-sarjan mestaruuden. == Lähteet == == Aiheesta muualla == * Bruno Spenglerin viralliset kotisivut , , Luokka:Kanadalaiset autourheilijat Luokka:Kanadanranskalaiset Luokka:DTM- kuljettajat Luokka:Vuonna 1983 syntyneet Luokka:Elävät henkilöt
Tekijänoikeuspäivä

Tekijänoikeuspäivää vietetään Suomessa 28. huhtikuutaKansainvälinen henkisen omaisuuden päivä Suomessa ja maailmanlaajuisesti 26. huhtikuutaWorld Intellectual Property Day - April 26. Päivä on osa Maailman henkisen omaisuuden päivän WIPO:n (World Intellectual Property Organisation) järjestön ja Unescon julistama kirjan ja tekijänoikeuden päivän viettoa Suomessa. Useat aktivistit ja tutkijat ovat arvostelleet tekijänoikeuspäivää yksipuoliseksi propagandaksi perinteisten tekijänoikeuksien puolesta, päivän jättäessä huomioimatta vapaisiin teoksiin liittyvät vaihtoehdot. == Aiheesta muualla == * Luovan työntekijöiden ja yrittäjien (Lyhty) sivusto == Lähteet == Luokka:Huhtikuun juhlapäivät Luokka:Yhdistyneiden kansakuntien päivät
Miro Haapaniemi

Miro Haapaniemi (s. 15. helmikuuta 1973 Helsinki) on suomalainen jääkiekkoilija, joka pelasi SM-liigaa HIFK:ssa vuosina 1993–1996. Pelipaikaltaan hän oli hyökkääjä. == Aiheesta muualla == * Luokka:Suomalaiset jääkiekkoilijat Luokka:Vuonna 1973 syntyneet Luokka:Elävät henkilöt
Pedersören kirkko

thumb|Pedersören kirkon sankarihaudat. Söner av Pedersöre bygd vila här. I tung tid fallna för älskat Fosterland. Pedersören kirkko (ruots. Pedersöre kyrka) on keskiaikainen kivikirkko, joka alueliitosten takia, nimestään huolimatta, sijaitsee Pietarsaaren kaupungissa eikä enää Pedersören kunnassa. Kirkko on Pohjanmaan vanhimpia. Paikalle rakennettiin ensimmäinen puinen kirkko jo 1200-luvun loppupuolella. Puukirkkokautta kesti yli 200 vuotta ja sen aikana kirkkoja oli luultavasti useampia kuin yksi. Kivikirkko rakennettiin todennäköisesti vuosina 1510–1520. Kirkko on yksi Pedersören seurakunnan kolmesta kirkosta. Myös Jakobstads svenska ja Pietarsaaren suomalainen seurakunta käyttävät kirkkoa. Pedersören kirkko muutettiin ristikirkoksi vuosina 1787–1795, ja rakennustöitä johti tunnettu kirkonrakentaja Jacob Rijf. Ennen muutostyötä kirkko oli kulmaprofiloitujen pilasterien varaan holvattu yksilaivainen länsitornillinen harmaakivikirkko. Myös kellotapuli rakennettiin samoihin aikoihin. Pohjalaistyyppisen kellotapulin pohjakerros on kivestä. Se on rakennettu Thomas Rijfin ja Matti Hongan johtamana vuosina 1769–1775. Tapulin kelloista yksi on vuodelta 1488. Todennäköisesti Tallinnassa valettu kello on alkuaan ollut Turun tuomiokirkossa, josta Jacob de la Gardie oli hankkinut sen vuonna 1615 ja lahjoittanut läänityksenään olleen Pedersören kirkolle. Kirkko paloi pahasti vuonna 1985. Pohjakaavaltaan tasavartisen ristikirkon länsipäässä on korkea ja suippo torni. Itäpäässä on runkohuoneen korkuinen doorilainen portiikki. Ikkunat, muut oviaukot ja ulkokulmat on korostettu rustiikkirappauksella. Sakaristo on itä- ja pohjoisristien välissä. Sisätilat on lautaholvattu, seinäpinnat on elävöitetty pilastereilla ja palkistolla. Alttari on lounaiskulmassa ja saarnastuoli sitä vastapäätä koilliskulmassa. Tornin paanupeitteisen korkean huipun esikuvana lienee ollut Tukholman suurkirkon vastaavanlainen 1490-luvulla tehty tornin pääty. Alttarimaalaus ”Tidlös tid” on Jukka Nopsasen maalaama ja vuodelta 1991. Se kuvaa ehtoollisen asettamista, kuten kirkon edellisetkin alttarimaalaukset. Taulun kehykset ovat vuodelta 1705 ja nykyinen maalaus on neljäs niihin asetettu teos. ==Katso myös== *Luettelo Suomen keskiaikaisista kivikirkoista == Lähteet == == Aiheesta muualla == * Luokka:Pietarsaaren rakennukset ja rakennelmat Luokka:Pohjanmaan kirkkorakennukset Luokka:Suomen keskiaikaiset kivikirkot Luokka:Suomen 1500-luvulla rakennetut rakennukset ja rakennelmat
Untamo Utrio

Urho Uljas Untamo Utrio (vuoteen 1927 Ulvén; 22. huhtikuuta 1905 Tyrvää – 9. huhtikuuta 1980 Enontekiö) oli suomalainen kustannusjohtaja, toimittaja, kirjailija ja pakinoitsija. Utrio tuli Suomen Sosialidemokraatin palvelukseen 19-vuotiaana toimittajaharjoittelijaksi. Hän oli myöhemmin lehden uutistoimittajana ja siirtyi sitten kymmeneksi vuodeksi Kuluttajain Lehden toimittajaksi. Sotavuosina Utrio toimi kansanhuoltoministeriön propagandapäällikkönä ja myöhemmin kustannusliike Tammen toimitusjohtajana 1945–1968. Kustantamo julkaisi Utrion kaudella 1950-luvulla paljon muistelmakirjallisuutta muun muassa Väinö Tannerin, Arvo Tuomisen ja Yrjö Leinon muistelmat. Utrio kuoli sairaskohtaukseen lomamatkallaan Enontekiöllä. Utrio oli naimisissa toimittaja ja kääntäjä Meri Utrion kanssa. Heidän tyttärensä on kirjailija Kaari Utrio. == Teoksia == * Myrkytetty virta: Novelleja. Kansanvalta, Helsinki 1928. * Onnen kahden puolen: Kertomuksia, tekijät Untamo Utrio ja K. J. Jäsys. Kansanvalta, Helsinki 1928. * Nurmijärven osuuskauppa r.l. 25-vuotistoimintakertomus 1904–1929. Nurmijärven osuuskauppa, Helsinki 1929. * Saituri saa satikutia: Yksinäytöksinen hupailu. KK:n juhlaohjelmakirjasia n:o 14. KK, Helsinki 1934. * Elämän karusellista: Osuustoiminnallisia pakinoita. KK:n juhlaohjelmakirjasia n:o 15. KK, Helsinki 1935. * Heiniemen laki. Tekijä, Helsinki 1935. * Neiti Hiiperi hermostuu: Osuustoiminnallisia pakinoita. KK:n juhlaohjelmakirjasia n:o 23. Kulutusosuuskuntien Keskusliitto, Helsinki 1940. * Väinö Tanner 60 vuotta 12.3.1941. Toimittanut Untamo Utrio. Kulutusosuuskuntien Keskusliitto, Helsinki 1941. * Pois pula ja puutteet: Keinot ja korvikkeet käyttöön. Toimittanut Untamo Utrio, kuvittanut Erkki Koponen. Lehtiyhtymä, Helsinki 1943. (Julkaistu uudelleen Meri Utrion toimittamana nimellä Pois pula, pois puute: Kun kansa selviytyi. Tammi 1994.) * Viisi vuotta kansanhuoltoa. Kirjoittaneet Jaakko Enäjärvi ym. Toimittanut Untamo Utrio. Helsinki 1945. * Pientä pakinaa kirjojen myynnistä osuusliikkeissä. Tammi 1946. * Radiokuuntelijan kirja: Uutta mikrofonin maailmasta koti- ja ulkomailta. Toimittaneet Jussi Koskiluoma, Untamo Utrio ja Ragnar Ölander. Yleisradio, Tammi 1947. * Kirjanmyynti osuusliikkeissä: Neuvoja osuustoiminnallisten kirjamyymälöiden toimihenkilöille. Tammi 1948. * Miehen muotokuva: Väinö Tannerin elämäkerta. Tammi 1956. * Kauppatavarana sivistys: Pohdintaa ja mielipiteitä kirjojen myymisestä. Tammi 1968. * Tammen neljännesvuosisata: Toiminta ja tuotanto 1943–1967. Kirjoittajat Untamo Utrio, Jarl Hellemann ja Kerttu Manninen. Tammi 1968. == Lähteet == * Suomen kirjailijat -tietokanta * Simo Laaksovirta: Kirjalliset liikemiehet – kunnianosoitus kustantajille. Kirjatyö 1/2003. Luokka:Suomalaiset kirjailijat Luokka:Suomalaiset toimittajat Luokka:Suomalaiset kirjankustantajat Luokka:Suomalaiset yritysjohtajat Luokka:Suomen Sosialidemokraattisen Puolueen jäsenet Luokka:Vuonna 1905 syntyneet Luokka:Vuonna 1980 kuolleet
Kahlúa

Kahlúa on meksikolainen kahvilikööri. Se on maultaan täyteläisen paahteinen. Allied Domecq valmisti Kahlúaa vuodesta 1936 vuoteen 2005, jolloin omistajaksi vaihtui Pernod Ricard. Suomessa Kahlúan alkoholipitoisuus on 20 tilavuusprosenttia, mutta sitä valmistetaan myös 26,5 tilavuusprosentin vahvuisena. Vuonna 2002 tuotiin Yhdysvalloissa, Kanadassa ja Australiassa markkinoille Kahlúa Especial, joka on huomattavasti kalliimpi ja alkoholipitoisuudeltaan edeltäjiään vahvempi (36 tilavuusprosenttia). Kahlúaa käytetään drinkkien ainesosana, mutta se sopii myös jälkiruokiin kuten jäätelöihin ja kakkuihin. == Aiheesta muualla == * Valmistajan Kahlúa-sivusto Kahlua Luokka:Pohjoisamerikkalaiset juomat
Visions of Europe

Visions of Europe on vuonna 1998 ilmestynyt Stratovariuksen livealbumi. Se äänitettiin yhtyeen vuoden 1997 Euroopan-kiertueella Italian Milanossa 11. syyskuuta ja Kreikan Ateenassa 14. syyskuuta, ja se sisältää kappaleita yhtyeen albumeilta Fourth Dimension, Episode ja Visions. Visions of Europe oli yhtyeen ainoa livealbumi vuoteen 2010, jolloin ilmestyi uusimmalla kokoonpanolla äänitetty Polaris Live. Albumi sijoittui Suomen albumilistalla parhaimmillaan sijalle 6. == Kappaleet == Ensimmäinen levy # # # # # # # # # Toinen levy # # # # # # # == Yhtyeen kokoonpano == * Jens Johansson – kosketinsoittimet * Jari Kainulainen – basso * Timo Kotipelto – laulu * Jörg Michael – rummut * Timo Tolkki – kitara, taustalaulu == Lähteet == == Aiheesta muualla == * * Luokka:Vuoden 1998 konserttitallenteet Luokka:Stratovariuksen albumit
Midland M16

Midland M16 oli britti John McQuilliamin suunnittelema auto, jolla Midland osallistui 18 kilpailuun kaudella 2006. Auton julkistuspäivä oli 3. helmikuuta 2006. Autoa ajoivat kilpailuissa portugalilainen Tiago Monteiro ja alankomaalainen Christijan Albers. Testikuljettajina toimi Giorgio Mondini, Markus Winkelhock, Adrian Sutil, Alexandre Prémat ja Ernesto Viso. Autossa oli Toyotan V8-moottori, Brembon valmistamat jarrut sekä Bridgestonen renkaat. Auton parhaimmaksi tulokseksi kilpailussa jäi Monteiron ajama yhdeksäs sija Unkarin GP:ssä ja aika-ajoissa Albersin ajama neljästoista sija Yhdysvaltain GP:ssä. Pisteitä autolla ei saavutettu. Keskeytyksiä tallin tilille kertyi 13 ja hylkäyksiä kaksi. Jo ennen kauden loppua Midland siirtyi Spyker Carsin omistukseen. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2006 Midland Toyota V8 BHR MAL AUS SMR EUR ESP MON GBR CAN USA FRA GER HUN TUR ITA CHN JPN BRA 0 10\. Tiago Monteiro 17 13 Kesk. 16 12 16 15 16 14 Kesk. Kesk. DSQ 9 Kesk. Kesk. Kesk. 16 15 Christijan Albers Kesk. 12 11 Kesk. 13 Kesk. 12 15 Kesk. Kesk. 15 DSQ 10 Kesk. 17 15 Kesk. 14 Giorgio Mondini TD TD TD TD TD TD TD TD TD Markus Winkelhock TD TD TD TD Adrian Sutil TD TD TD Alexandre Prémat TD Ernesto Viso TD ==Lähteet== Luokka:Formula 1 -kausi 2006 Luokka:Formula 1 -autot
KLF6

KLF6 () on ihmisen geeni. Se sijaitsee kromosomin 10 lyhyessä varressa asemassa 10p15.1. Se koostuu 9268 nukleotidi- eli emäsparista ja se sisältää 4 eksonia, joiden pituudet ovat 218, 574, 124 ja 525 emäsparia. KLF6-geeni koodaa tuman transkriptiotekijäproteiinia, jonka nimi on yhtäläinen geenin nimen kanssa eli Krupper-like factor 6 (KLF6). Krupper-like factor -proteiinit ovat ryhmä transkriptiotekijöitä eli proteiineja, jotka säätelevät geenien ekspressiota eli ilmenemistä soluissa. KLF-proteiineilla on osoitettu olevan vaikutusta eri biologisiin prosesseihin mukaan lukien karsinogeneesi eli syövän syntyminen. KLF6-proteiinilla on kolme sinkkisormea C-terminaalialueen päädyssä, runsaasti seriiniä ja treoniinia sisältävä keskialue ja hapan alue N-terminaalialueella. Tämän proteiinin sinkkisormet sitoutuvat spesifisesti DNA:n runsaasti guaniinia sisältäviin promoottorialueisiin. Keskialue voi mahdollisesti liittyä proteiinin aktivaatioon tai posttranslationaalisiin säätelyteihin ja hapan N-terminaali voi mahdollisesti olla tärkeä transkriptionaalisessa aktivaatiossa. KLF6-geenin on todettu mutatoituneen monissa eri kasvaimissa eli tuumoreissa, muun muassa joissakin eturauhassyöpätapauksissa. Usein mutaatioon on liittynyt KLF6-geenin toisen alleelin menetys eli heterotsygotian menetys (). KLF6-geeni on tuumorisuppressorigeeni, koska sen koodaama KLF6-proteiini kykenee hillitsemään solujen kasvua ja lisääntymistä. KLF6-proteiini muun muassa aktivoi p21-geenin promoottoria aiheuttaen solusyklin säätelijäproteiini p21:n yliekspression, mikä pysäyttää solusyklin p53-proteiinista riippumattomasti. Tuumoreissa esiintyvät mutatoituneet KLF6-proteiinit eivät kykene toimimaan tuumorisuppressoreina. ==Lähteet== * * ==Aiheesta muualla== * http://www.genecards.org/cgi-bin/carddisp.pl?gene=KLF6 Luokka:Geenit
Muunnettu tärkkelys

Muunnettu tärkkelys on sakeuttamis- ja stabilointiaine, joka vaikuttaa elintarvikkeen rakenteeseen. Sitä saadaan käsittelemällä tärkkelystä kemiallisesti. Eri kemiallisilla prosesseilla tärkkelykselle saadaan erilaisia ominaisuuksia. Muunnettu tärkkelys esimerkiksi kestää tavallista tärkkelystä paremmin korkeita lämpötiloja ja pakkasta. Tärkkelykset sellaisenaan ovat valmistusaineita, kemiallisesti muunnettuina lisäaineita. On olemassa fysikaalisesti ja entsymaattisesti muunnettuja tärkkelyksiä, joita ei pidetä lisäaineina vaan ne ovat tavallisia ainesosia. Ne voi ilmoittaa pakkausmerkinnöissä muuntamattomien tärkkelysten kanssa yhteisnimellä "tärkkelys"Evira.fi . Ryhmänimeä käytettäessä lisäaineen nimeä ja numerotunnusta ei tarvitse erikseen ilmoittaa, ellei tärkkelys ole peräisin yliherkkyyttä aiheuttavista viljoista. Muunnettuja tärkkelyksiä ja niiden E-koodit: * E1404 Hapetettu tärkkelys * E1410 Monotärkkelysfosfaatti * E1412 Ditärkkelysfosfaatti * E1413 Fosfatoitu ditärkkelysfosfaatti * E1414 Asetyloitu ditärkkelysfosfaatti * E1420 Tärkkelysasetaatti * E1422 Asetyloitu ditärkkelysadipaatti * E1440 Hydroksipropyylitärkkelys * E1442 Hydroksipropyyliditärkkelysfosfaatti * E1450 Natriumoktenyylisukkinaattitärkkelys * E1451 Asetyloitu hapetettu tärkkelys == Lähteet == *Elintarviketurvallisuusvirasto *Elintarvikeviraston lisäaineopas (PDF) ===Viitteet=== == Aiheesta muualla == * Muunneltu tärkkelys – Ruokavirasto Luokka:Elintarvikelisäaineet
Unohtaminen

Unohtaminen on asian kadottamista muististaan. Unohtaminen edellyttää, että havainnosta on aluksi syntynyt muistijälki, jonka voi unohtaa. Muistijäljen unohtaminen voi olla täydellistä tai osittaista. Osittaiselle unohtamiselle on luonteenomaista, että unohdettu asia palaa mieleen myöhemmin. == Unohtamisen teoriat == Unohtamisen tutkiminen on monimutkaista, sillä on vaikea selvittää sellaista, mitä ei enää ole. Psykologit ovat kuitenkin kehittäneet kolme teoriaa, jotka selittävät unohtamista. Häipymisteorian mukaan asiat häipyvät muistista vanhetessaan. Teoria on yksinkertaisuudessaan suosittu, mutta kriitikot muistuttavat, että asioita ei unohda niiden ikäjärjestyksessä. Näin ollen täytyy olettaa, että jotkin asiat tekevät vahvemmat muistijäljet kuin toiset. Häipymisteoria ei myöskään selitä, mitä tapahtuu tiedon mieleen painamisen ja sen unohtamisen välillä. Ongelman pohtiminen on synnyttänyt toisen teorian, ehkäistymis- eli interferenssiteorian. Sen mukaan unohtaminen johtuu siitä, että eri muistisisällöt häiritsevät toisiaan ja mieleen palauttaminen epäonnistuu. Interferenssiteorian mukaan ehkäistymistä on kahta tyyppiä. Taaksepäin suuntautuvassa eli retroaktiivisessa ehkäistymisessä uudet asiat pyyhkivät vanhaa tietoa pois. Esimerkiksi puhelu kaverin kanssa kesken opiskelun voi kadottaa muistista vasta opitut asiat ja pänttääminen on aloitettava alusta. Proaktiivisessa eli eteenpäin suuntautuvassa ehkäistymisessä tapahtuu päinvastoin. Esimerkiksi läheisen sairastuessa ei yleensä muista turhista keskusteluista vaikkapa naapurin kanssa mitään, koska päässä pyörivät asiat häiritsevät uusien mieleen painamista. Torjuntateorian eli motivationaalisen unohtamisen teorian kehitti psykoanalyysin perustaja Sigmund Freud. Sen mukaan ikävät asiat unohtuvat helpommin kuin muut. Torjuntateorian mukaan kyse ei kuitenkaan ole todellisesta unohtamisesta, vaan epämiellyttäviksi koetut asiat jäävät alitajuntaan vaikuttamaan persoonan kehitykseen. Psykoanalyyttisen terapian tehtävänä on nostaa näitä torjuttuja muistoja tietoisuuteen. Teorioita on kritisoitu siitä, ettei niitä voi tutkia kunnolla ja näin ollen todistaa tieteellisesti tosiksi. == Mikä ei ole unohtamista? == Muistihaun epäonnistuminen ei ole unohtamista. Esimerkiksi tentissä saattaa tuntua, että tietää varmasti vastauksen, muttei saa sitä päähänsä. Tässä on kyse muistista haun strategioiden pettämisestä. Muistinmenetykset johtuvat yleensä neurologisista häiriöistä, eikä niitä tällöin lasketa luonnolliseksi unohtamiseksi. Äkillisiä, esimerkiksi onnettomuudesta johtuvia muistinmenetyksiä on tutkittu enemmän kuin muuta unohtamista, sillä vertailukohde eli potilaan normaali muisti on vielä lähellä. Läheiset voivat yleensä kuvata potilaan aikaisemman muistin tasoa tarpeeksi hyvin, jolloin vertailu on mahdollista. ==Lähteet== * Näätänen, Niemi, Laakso, Peltola: Tietoa käsittelevät ihminen, WSOY 2005 == Aiheesta muualla == Luokka:Kognitiivinen psykologia Luokka:Kognitiivinen neurotiede Luokka:Kognitio
Oligomeeri

Oligomeeri on yhdiste, jossa muutamat pienet molekyylit eli monomeerit ovat liittyneet toisiinsa kemiallisin sidoksin. Oligomeeri eroaa polymeereistä siinä, että oligomeereissä monomeereja on vain muutamia, kun taas polymeereissä niitä voi olla tuhansia. Monomeerien lukumäärälle ei ole tarkkaa rajaa, jopa 99 yksikön yhdisteitöä on kutsuttu oligomeeriksi. Monet öljyt, kuten parafiiniöljy, ovat oligomeereja. Oligomeereja voidaan valmistaa joko monomeereja yhdistämällä tai erottamalla maaöljystä. Oligomerisaatossa monomeerien polymerisaatio suoritetaan loppuun vain osittain. == Lähteet == == Aiheesta muualla == Luokka:Polymeerit
Jukka Nylund

Jukka Nylund (s. 26. maaliskuuta 1987) on espoolainen muusikko ja näyttelijä. Nylund opiskelee Sibelius-Akatemiassa musiikkikasvatusta. Hän esiintyi kesällä 2008 Linnanmäen Peacock-teatterissa esitettävässä High School Musicalissa, jossa hänellä oli miespääosa. Nylund on näytellyt joissain Helsingin Kaupunginteatterin, ja Turun Kaupunginteatterin näytelmissä esim. Tom Of Finland- musikaalissa. Nylund kävi peruskoulun Espoon Mainingin koulussa musiikkiluokilla. Nylund kirjoitti ylioppilaaksi keväällä 2006 Tapiolan lukiosta, jossa opiskeli musiikkilinjalla. Lukioaikanaan hän esiintyi muun muassa Tapiolan 50-vuotisjuhlamusikaalissa lauluroolissa. Nylund on suorittanut asepalveluksen Puolustusvoimien varusmiessoittokunnassa Lahdessa. Laulamisen lisäksi Nylund soittaa poikkihuilua ja piccoloa. Nylund on ollut myös Espoon nuorisovaltuuston jäsen vuosina 2001–2005. Syksyllä 2014 Nylund tuurasi lauluyhtye Rajattomassa sapattivapaata viettänyttä tenori Hannu Lepolaa. Nylund on myös ääninäyttelijänä Muumilaakson tarinoita -animaatiosarjan uudemmassa MTV:n dubbauksessa. Nylund on sarjassa Nipsun, Hosulin, ja Aaveen äänirooleissa. == Filmografia == ===Televisiosarjat=== Vuosi Televisiosarja Rooli 2011 Virta Kalle Litmanen 2020 Salatut elämät Sami Kone Kananen === Dubbaukset === ==Lähteet== Luokka:Suomalaiset laulajat Luokka:Vuonna 1987 syntyneet Luokka:Elävät henkilöt
Zombina and The Skeletones

Zombina and The Skeletones on horror punk -yhtye Englannin Liverpoolista. Yhtye perustettiin vuonna 1998. Alkuperäisjäsenistä jäljellä on enää Zombina (laulu) sekä Doc Horror (kitara). Nykyiseen kokoonpanoon kuuluu myös Jettison Dervish (basso) ja Ben Digo (rummut). ==Jäsenet== ===Nykyiset jäsenet=== * Zombina Venus Hatchett - laulu, theremin(1999–present) * Doc Horror - kitara basso, laulu (1999–present) * Ben Digo - rummut(2006–present) * Kyle K'Thulu - Basso (2008–present) * X-Ray Speck - Saxofoni(2008–present) ===Entiset jäsenet=== * Velma - tausta laulu * Tiddles - tausta laulu * Grim Outlook - kitara (1999–2004) * Taylor Woah - kitara (2004) * Ratt-Lynn Bones * Kit Shivers - rummut, kitara (1999–2005) * Louie Diablo - kitara, laulu (2004–2006) * Pete Martin - rummut (2006) * Jonny Tokyo - kosketinsoittimet, basso, laulu (1999–2008) * Jettison Dervish - basso (2005-May 17, 2008) ==Diskografia== * The Eerie Years (download album from www.mp3.com/zombina - comprises the Love Bites and Silver Bullet EPs) * Taste the Blood of Zombina and The Skeletones (2002) * Death Valley High (2006) * Monsters On 45 (2006) reissued 2009 with extra track * Out of the Crypt and Into Your Heart (2008) * Charnel House Rock (2014) ==Aiheesta muualla== *Yhtyeen kotisivut Luokka:Brittiläiset punkyhtyeet Luokka:Horror punk
Matteo Anesi

Matteo Anesi (s. 16. elokuuta 1984) on italialainen pikaluistelija. Anesi oli mukana Torinon olympialaisissa 2006 voittamassa olympiakultaa uutena lajina olleesta joukkuetakaa-ajosta yhdessä Stefano Donagrandin, Enrico Fabrisin ja Ippolito Sanfratellon kanssa. Vuotta aikaisemmin hän oli saavuttanut MM-hopeaa Inzellissä niin ikään joukkuetakaa-ajosta. Hän kuului Italian hopeajoukkueeseen myös vuoden 2008 MM-kilpailuissa Naganossa. EM-kilpailuissa hän on sijoittunut parhaimmillaan 12:nneksi 2007 ja 2010 sekä yleisluistelun MM-kisoissa 13:nneksi 2004. == Ennätykset == * 500 m: 36,35 (2009) * 1 000 m: 1.08,43 (2009) * 1 500 m: 1,43,83 (2009) * 3 000 m: 3.45,97 (2005) * 5 000 m: 6,28,37 (2009) * 10 000 m: 14,01,78 (2007) == Lähteet == *Tulokset www.skateresults.com-sivustolla *Ennätykset www.sskating.com-sivustolla === Viitteet === ==Aiheesta muualla== *Matteo Anesin omat sivut Luokka:Italialaiset pikaluistelijat Luokka:Italialaiset olympiavoittajat Luokka:Vuonna 1984 syntyneet Luokka:Elävät henkilöt
Perhonen lasikuvussa

Perhonen lasikuvussa () on ranskalaisen Jean-Dominique Baubyn vuonna 1997 julkaistu omaelämäkerta. Bauby (s. 1952) oli ranskalaisen muotilehti Ellen päätoimittaja, joka halvaantui yllättäen vuonna 1995. Baubyn sairaus oli vaikea aivohalvaus, niin kutsuttu locked-in-oireyhtymä. Hän pystyi liikuttamaan ainoastaan vasenta silmäluomeaan, mutta hänen aivonsa toimivat normaalisti. Baubyn puheterapeutti kehitti hänelle kommunikointijärjestelmän, jossa aakkoset oli järjestetty sen mukaan, miten usein ne esiintyvät ranskan kielessä. Bauby saneli toimittajalle tekstiä silmäänsä räpäyttämällä. Kirjain kirjaimelta syntyi teos, jossa Bauby kuvailee ahdistustaan sekä kertoo tarinoita paikoista, joissa hän käy omissa muistoissaan ja mielikuvituksensa siivin. Bauby kuoli 9. maaliskuuta 1997, vain muutama päivä kirjansa ilmestymisen jälkeen. Kirjasta on tehty samanniminen elokuvasovitus vuonna 2007. Elokuvan ohjasi Julian Schnabel, ja se sai neljä Oscar-ehdokkuutta. == Lähteet == Luokka:Vuoden 1997 kirjat Luokka:Omaelämäkerrat Luokka:Ranskalaiset kirjat
Lauren Weisberger

Lauren Weisberger (s. 28. maaliskuuta 1977 Scranton, Pennsylvania) on yhdysvaltalainen kirjailija, joka tunnetaan muun muassa Paholainen pukeutuu Pradaan -kirjan kirjoittajana. Neljä vuotta Laurenin syntymän jälkeen perheeseen syntyi Weisbergerin sisar, Dana. Kun Weisberger oli yhdentoista vanha, hänen vanhempansa erosivat. Weisberger muutti äitinsä ja pikkusiskonsa kanssa Allentowniin, Pennsylvaniaan. Ollessaan Parkland High Schoolissa lähellä Allentownia, Weisberger osallistui lukuisiin erilaisiin projekteihin ja tapahtumiin sekä urheili. High Schoolista Weisberger valmistui vuonna 1995 ja suuntasi sen jälkeen Cornellin yliopistoon New Yorkiin. Yliopistossa hän opiskeli englantia ja valmistui 1999. Yliopisto-opintojen jälkeen Weisberger muutti takaisin kotiin kesän ajaksi säästääkseen rahaa, ja lähti sen jälkeen kiertämään maailmaa. Hän matkusti muun muassa Euroopassa, Israelissa, Egyptissä, Jordaniassa, Thaimaassa ja Intiassa. Palattuaan Yhdysvaltoihin Weisberger sai töitä tunnetun muotilehti Voguen päätoimittaja Anna Wintourin assistenttina. Lähdettyään muotilehdestä hän työskenteli Departures Magazinessa päivisin ja kävi kirjoitustunneilla iltaisin. == Romaanit == Weisbergerin ensimmäinen romaani Paholainen pukeutuu Pradaan (The Devil Wears Prada) julkaistiin huhtikuussa 2003. Se oli suuri menestys ja pysyi kuusi kuukautta The New York Timesin Bestseller-listalla. Romaanin on kerrottu perustuvan Weisbergerin omiin kokemuksiin Anna Wintourin assistenttina. Kirjaa myydään 31 eri maassa, ja sen pohjalta on tehty myös samanniminen elokuva, jossa esiintyvät muun muassa Meryl Streep ja Anne Hathaway. Weisbergerin toinen romaani VIP-ihmisiä (Everyone Worth Knowing) julkaistiin lokakuussa 2005. Kolmas romaani Haluan Harry Winstonin(Chasing Harry Winston) julkaistiin keväällä 2008. Weisberger asuu New Yorkissa. Luokka:Yhdysvaltalaiset kirjailijat Luokka:Vuonna 1977 syntyneet Luokka:Elävät henkilöt
Amerikka-kirjasto

American Resource Center eli Amerikka-kirjasto oli Yhdysvaltain Helsingin- suurlähetystön ylläpitämä kirjasto ja tietopalvelu Helsingin yliopiston kirjaston yhteydessä Kaisa-talossa. Amerikka-kirjaston edeltäjän, America Centerin kirjaston juuret ovat toisen maailmansodan jälkeisessä ajassa, jolloin Yhdysvallat perusti pieniä kirjastoja suurlähetystöjensä yhteyteen ympäri maailmaa. Suomessa kirjastopalvelu alkoi vuonna 1946. Tuolloin Kalevankadulla sijainneen kirjaston kokoelma sisälsi n. 2 000 nidettä. 1950-luvun puolivälin jälkeen Amerikka-kirjasto muutti Kaivokadulle vastapäätä rautatieasemaa. Ensimmäisenä vuotenaan Kaivokadulla kirjasto rekisteröi 13 000 uutta lainaajaa. Kokoelmiin tulivat mukaan myös äänilevyt. Yhdysvaltojen talouden muutokset vaikeuttivat myös Helsingin Amerikka-kirjaston toimintaa. Äänilevyt poistuivat valikoimista ja lahjoitukset vähenivät. 1980-luvun puolivälissä Yhdysvallat ilmoitti Amerikka-kirjaston sulkemispäätöksestä. Helsingissä tämä aiheutti kohua. Helsingin Sanomat ja monet muut lehdet yhtyivät vastalauseisiin. Silloinen ulkoministeri Paavo Väyrynen valitteli USA:n ulkoministeri George Shultzille Helsingin Amerikka-kirjaston lakkauttamispäätöstä vierailullaan Washingtoniin vuonna 1986. Väyrynen korosti erityisesti kirjaston merkitystä opiskelijoille. Helsingin Amerikka-kirjasto säilyi. Tilanne uusiutui 1990-luvulla, mutta ratkaisuksi löytyi silloin yhteistyösopimus Helsingin yliopiston kanssa. Kirjasto muutti Helsingin yliopiston kirjaston eli Kansalliskirjaston yhteyteen Unioninkadulle. Vuonna 2012 Amerikka-kirjasto muutti uuteen Helsingin yliopiston Kaisa-kirjastoon Fabianinkadulle. Amerikka-kirjaston kokoelma käsitti yli 12 000 kirjaa, noin 100 DVD-levyä, 75 amerikkalaista aikakauslehteä sekä New York Times -sanomalehden. Amerikka-kirjasto pyrki tarjoamaan luotettavaa ja ajankohtaista tietoa Yhdysvaltojen yhteiskunnasta, politiikasta, taloudesta, kansainvälisistä suhteista ja kulttuurista. Kokoelma oli avoin kaikille. Yhdysvaltain Helsingin-suurlähetystö ilmoitti sulkevansa kirjaston 7. kesäkuuta 2020. Kokoelma sulautettiin Kaisa-talon olemassa oleviin kokoelmiin. == Lähteet == * Yhdysvaltojen suurlähetystön Amerikka-kirjaston sivut === Viitteet === Luokka:Helsingin entiset kirjastot
Jonna Ziprus

Jonna Helinä Ziprus (o.s. Kauppila) (s. 1977 Kokkola) on vuoden 1998 Miss Suomi. Vuonna 1999 hän voitti myös Miss Skandinavia -tittelin. Vuonna 1996 Jonna Ziprus valittiin Miss Kokkolaksi. Koulutukseltaan Ziprus on ylioppilas (1996) ja sairaanhoitaja (2007). Ziprus on tehnyt myös mallin töitä. Jonna Ziprus oli vuosina 2004–2013 naimisissa Jarno Zipruksen kanssa ja heillä on kaksi poikaa. Ziprus kihlautui vuonna 2017 seurusteltuaan sitä ennen noin neljä vuotta. Ziprus toimii vuoden 2018 Miss Suomi -kisojen tuomarina. == Lähteet == Luokka:Miss Suomi -kilpailun voittajat Luokka:Vuonna 1977 syntyneet Luokka:Elävät henkilöt
Nude (kappale)

"Nude" on englantilaisen rock-yhtyeen Radioheadin single, joka julkaistiin 31. maaliskuuta 2008. Kappale on yhtyeen albumin In Rainbows (2007) kolmas kappale. Kappale on kirjoitettu vuonna 1997, ja sitä on soitettu yhtyeen konserteissa siitä lähtien. Sitä ei ollut kuitenkaan julkaistu albumilla ennen vuotta 2007. Singlen markkinoimiseksi julkaistiin kilpailu, jossa osallistujien piti remiksata kappale. Remiksit julkaistiin ladattavaksi 1. huhtikuuta iTunesista, ja niitä kaikkia voi kuunnella osoitteessa radioheadremix.com . Kappaleesta tehtiin musiikkivideo, jossa kaikki yhtyeen jäsenet liikkuvat hidastetusti. Musiikkivideon ohjasivat koomikko Adam Buxton ja ohjaaja Garth Jennings. Kappale nousi sijalle 21 Britannian singlelistalla ja Billboard Hot 100 -listalla sijalle 37. Sijoitus Billboard Hot 100 -listalla on sikäli ennätyksellinen, että se on yhtyeen paras sijoitus sitten "Creepin" (1993), jonka sijoitus oli tuolloin 34. Singlen hyvää menestystä voidaan selittää remiksausien latauksilla. ==Kappaleet== ===7"=== # "Nude" # "4 Minute Warning" ===CD=== # "Nude" # "Down is the New Up" # "4 Minute Warning" ==Lähteet== Luokka:Radioheadin kappaleet Luokka:Vuoden 2008 kappaleet
Jerónimo Nicola

Jerónimo Nicola (s. 7. huhtikuuta 1979 Santa Fe, Argentiina) on argentiinalainen lentopalloilija, joka pelaa kaudella 2008–2009 Raision Loimussa Suomen SM-liigassa. Aikaisemmin hän on pelannut Argentiinan ja Espanjan pääsarjoissa. Hän on rooliltaan hakkuri. __notoc__ == Ura == Nicola alkoi pelaamaan lentopalloa jo nuorena. Hänen ensimmäinen joukkueensa Argentiinan pääsarjassa oli Rosario Central. Pian hän nousi juniorimaajoukkueiden kautta myös Argentiinan A-maajoukkueeseen. Viiden Argentiinan pääsarjassa pelatun kauden jälkeen Nicola siirtyi neljäksi vuodeksi Espanjan pääsarjaan Numancian joukkueeseen. Espanjassa hän oli joukkueensa paras pistemies ja koko sarjan pistepörssin kärkinimiä jokaisella kaudella. Lopulta hän päätti palata Argentiinaan, jossa hän pelasi kaudella 2007–2008 Boca Juniorsin joukkueessa. Boca Juniors sijoittui tuolla kaudella sarjassa viidennelle sijalle. Nicola pelasi joukkueen ykköshakkurina ja sijoittui liigan pistepörssissä kuudenneksi (424 pistettä) ja torjuntapörssissä kymmenenneksi sijalle. Kaudeksi 2008–2009 Nicola teki yksivuotisen sopimuksen Suomen SM-liigassa pelaavan Raision Loimun kanssa. Nicola hankittiin Loimuun nostamaan joukkueen profiilia etenkin hyökkäyspelissä. == Maajoukkue == Argentiinan A-maajoukkuetta Jerónimo on edustanut peräti yhdessätoista eri arvoturnauksessa vuosina 1999–2001. Kirkkaimpina tähtenä hänen maajoukkueurallaan ovat pelaaminen maailmanmestaruuskilpailuissa vuonna 1999 Japanissa, sekä Lentopallon maailmanliigassa kausina 2000 ja 2001. == Muuta == Nicolan lempinimi on Indio (). == Lähteet == * Loimulle kokenut argentiinalainen hakkuri Hotsport.info. Luokka:Argentiinalaiset lentopalloilijat Luokka:Vuonna 1979 syntyneet Luokka:Elävät henkilöt
Pierre Fournier

Pierre Fournier (24. kesäkuuta 1906 - 8\. tammikuuta 1986) oli ranskalainen sellisti, jota kutsuttiin ”sellon aateliseksi” elegantin muusikkoutensa ja majesteettisen sointinsa ansiosta. Hän voitti kaksi kamarimusiikin Grammy- palkintoa. Ranskalaisen kenraalin poikana syntynyt Pierre aloitti piano- opinnoilla, mutta joutui vaihtamaan soittimekseen sellon polion sairastamisen tehtyä pedaalin hallinnan vaikeaksi. Vuodesta 1956 hän asui Sveitsissä. Vuonna 1963 hänestä tehtiin Ranskan kunnialegioonan jäsen. == Lähteet == Luokka:Ranskalaiset sellistit Luokka:Grammy-palkinnon saajat Luokka:Vuonna 1906 syntyneet Luokka:Vuonna 1986 kuolleet
Milleriitti

Milleriitti (NiS) on nikkelisulfidimineraali. Se sisältää noin 65% nikkeliä ja noin 35% rikkiä. Milleriitti on nimetty löytäjänsä, englantilaisen W. H. Millerin (1801–1880) mukaan, joka ensimmäisenä kuvaili mineraalin vuonna 1845. Milleriitin kidejärjestelmä on trigoninen, ja se esiintyy usein neulamaisina kiteinä sulfidipitoisten kalkkikivien onkaloissa. Sitä tavataan myös sulfidimalmien yhteydessä. Milleriitti on väriltään vaalean messinginkeltainen, ja sen viiru on vihertävän musta. Sen kovuus Mohsin asteikolla on 3–3,5. Milleriitin lohkeavuus on etevä ja murros epätasainen. == Lähteet == Luokka:Sulfidimineraalit Luokka:Malmimineraalit Luokka:Nikkelimineraalit
Cai Yeqing

Cai Yeqing (s. 23. toukokuuta 1971) on kiinalainen pistooliampuja ja maailmanmestari. Cai Yeqing saavutti MM-kilpailuissa Barcelonassa 1998 henkilökohtaisen ja joukkuemaailmanmestaruuden 25 m urheilupistoolissa, sekä joukkuehopeaa 10 m ilmapistoolissa. ==Lähteet== *Profiili ISSF Newssissä *ISSF:n tietokanta Luokka:Kiinalaiset ampujat Luokka:Vuonna 1971 syntyneet Luokka:Elävät henkilöt
Redemption (Shadows Fallin kappale)

”Redemption” on singlenä julkaistu kappale Shadows Fall -yhtyeen albumilta Threads of Life. Single julkaistiin 20. helmikuuta 2007. Kappaleesta on tehty myös musiikkivideo. ”Redemption” oli Grammy-ehdokkaana parhaasta metalliperformanssista, mutta voiton vei Slayerin kappale ”Final Six”. ==Aiheesta muualla== *Yhtyeen viralliset sivut *Albumin viralliset sivut Luokka:Vuoden 2007 kappaleet Luokka:Yhdysvaltalaiset heavy metal -kappaleet